PRANJE RUKU - ZAŠTITA OD GRIPA

Ovih dana u našoj zemlji izolovan je virus influence i to u sekretu gornjih disajnih puteva kod obolele dece predškolskog uzrasta. Virus gripa upravo opstaje na ovako niskim spoljašnjim temperaturama vazduha i najčešce ispoljava svoju virulenciju kod nevakcinisanih osoba izloženih rashlađivanju, vlazi, naporu i nepročišćenom vazduhu, koji u sebi sadrži sitne kapljice nastale pri kijanju i kašljanju u okolini obolelih osoba. Zapravo ove, takozvane Fligeove kapljice, sadrže u sebi sićušne čestice virusa gripa. Mnoge studije su pokazale da se ove kapljice najduže zadržavaju na rukama obolelih osoba. Prilikom rukovanja i drugih kontakata, virus se lako prenosi sa obolelog. Zato i ne čudi činjenica da je oboljevanje od gripa

najčešce među malom decom i decom školskog uzrasta.

S toga, naučite svoje dete da što češće i što bolje pere svoje ruke toplom vodom i sapunom dovoljno dugo, najmanje 20 sekundi. Takođe je važno i čuvanje toplote tela kapom, šalom i rukavicama,

toplim kupkama, supama i čajevima.

